ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի
դեկտեմբերի 19-ի թիվ 181 որոշմամբ

**ԿԱՐԳ**

Եվրասիական տնտեսական միության անդամ պետությունների վարչական և քրեական օրենսդրության՝ այն վարչական իրավախախտումների ու հանցագործությունների կամ քրեական իրավախախտումների համար վարչական և քրեական պատասխանատվություն նախատեսող հոդվածների ընդհանուր ցանկի ձևավորման և վարման, որոնք կատարելու համար պատասխանատվության ենթարկելը անդամ պետությունների օրենսդրությամբ սահմանված է որպես լիազորված տնտեսական օպերատորների ռեեստրում ընդգրկելը մերժելու հիմք

1. Սույն կարգը մշակվել է Եվրասիական տնտեսական միության (այսուհետ՝ Միություն) մաքսային օրենսգրքի 433-րդ հոդվածի 2-րդ կետին համապատասխան և սահմանում է Միության անդամ պետությունների (այսուհետ՝ անդամ պետություններ) վարչական և քրեական օրենսդրության՝ այն վարչական իրավախախտումների ու հանցագործությունների կամ քրեական իրավախախտումների համար վարչական և քրեական պատասխանատվություն նախատեսող հոդվածների ընդհանուր ցանկի (այսուհետ՝ ցանկ) ձևավորման և վարման կանոնները, որոնք կատարելու համար պատասխանատվության ենթարկելը անդամ պետությունների օրենսդրությամբ սահմանված է որպես լիազորված տնտեսական օպերատորների ռեեստրում ընդգրկելը մերժելու հիմք։

2. Ցանկի ձևավորումն ու վարումը ներառում են անդամ պետությունների մաքսային մարմինների կողմից Եվրասիական տնտեսական հանձնաժողով (այսուհետ՝ Հանձնաժողով) ներկայացվող՝ անդամ պետությունների վարչական և քրեական օրենսդրության՝ վարչական իրավախախտումների ու հանցագործությունների կամ քրեական իրավախախտումների համար վարչական և քրեական պատասխանատվություն նախատեսող հոդվածների մասին տեղեկատվության (այսուհետ՝ տեղեկատվություն) ստացումը, պահպանումը, համակարգումն ու արդիականացումը և իրականացվում է Հանձնաժողովի կողմից։

3. Ցանկը կազմվում է հավելվածի ձևի համաձայն և տեղադրվում է Միության պաշտոնական կայքում։

4. Տեղեկատվությունն անդամ պետությունների մաքսային մարմինների կողմից Հանձնաժողով է ուղարկվում \*.xlsx ձևաչափով՝ Հանձնաժողովի cis@eecommission.org էլեկտրոնային փոստի հասցեով՝ անդամ պետությունների համապատասխան ակտերում կատարված փոփոխությունները պաշտոնապես հրապարակելու օրվանից ոչ ուշ, քան 5 աշխատանքային օր հետո, եթե այդ փոփոխություններն առնչվում են ցանկում ներառված տեղեկատվությանը։

5. Ստացված տեղեկատվության հիման վրա Հանձնաժողովն ապահովում է Միության պաշտոնական կայքում ցանկի թարմացումը՝ այդ տեղեկատվությունը ստանալու օրվանից ոչ ուշ, քան 5 աշխատանքային օր հետո։

—————————

ՀԱՎԵԼՎԱԾ

Եվրասիական տնտեսական միության անդամ պետությունների վարչական և քրեական օրենսդրության՝ այն վարչական իրավախախտումների ու հանցագործությունների կամ քրեական իրավախախտումների համար վարչական և քրեական պատասխանատվություն նախատեսող հոդվածների ընդհանուր ցանկի ձևավորման և վարման կարգի, որոնք կատարելու համար պատասխանատվության ենթարկելը անդամ պետությունների օրենսդրությամբ սահմանված է որպես լիազորված տնտեսական օպերատորների ռեեստրում ընդգրկելը մերժելու հիմք

(ձև)

**ԸՆԴՀԱՆՈՒՐ ՑԱՆԿ**

Եվրասիական տնտեսական միության անդամ պետությունների վարչական և քրեական օրենսդրության՝
այն վարչական իրավախախտումների ու հանցագործությունների կամ քրեական իրավախախտումների համար վարչական և քրեական պատասխանատվություն նախատեսող հոդվածների, որոնք կատարելու համար պատասխանատվության ենթարկելը անդամ պետությունների օրենսդրությամբ սահմանված է որպես լիազորված տնտեսական օպերատորների ռեեստրում ընդգրկելը մերժելու հիմք

|  |  |
| --- | --- |
| Եվրասիական տնտեսական միության անդամ պետության անվանումը | Եվրասիական տնտեսական միության անդամ պետության օրենսդրության նորմատիվ իրավական ակտը |
| անվանումը, ընդունման ամսաթիվը և համարը (առկայության դեպքում) (փոփոխություններ կատարելու վերջին ամսաթվի դրությամբ փոփոխություններով) | վարչական իրավախախտում և հանցագործություն կամ քրեական իրավախախտում, որը կատարելու համար պատասխանատվության ենթարկելը Եվրասիական տնտեսական միության անդամ պետության օրենսդրությամբ սահմանված է որպես լիազորված տնտեսական օպերատորների ռեեստրում ընդգրկելը մերժելու հիմք |
| հոդվածի համարն ու անվանումը (առկայության դեպքում) | հոդվածի կազմությունը և դրանով նախատեսվող պատժամիջոցները | սուբյեկտը (ֆիզիկական և (կամ) իրավաբանական անձ) |
| 1 | 2 | 3 | 4 | 5 |

———————————